එදත් උදේ වැඩට යන්නට පිටත් වූ මම 7.35 දුම්රිය අල්ලාගත යුතු නිසා ඉක්මන් පියවරින් නගරය දෙසට ගියෙමි. මා නිතර ගොඩවන හන්දියේ කඩය ළඟදී ඒ පැත්ත බැලුවේ පුරුද්දටය. මුදලාලි මා දුටුවොත් කට පුරා සිනාසී වචනයක් දෙකක් කතා කරන නිසාය. එහෙත්, කඩයේ ඉදිරිපස කාඩ්බෝඩ් කැබැල්ලක ලියා එල්ලා ඇති වැකිය දුටු මම තිගැස්සී සිටියෙමි. දුම්රියට තවත් විනාඩි දහයක් පමණ ඇත. මා කඩයට ගොඩවැදුණේ සිදු වී ඇත්තේ කුමක්දැයි දැනගැනීමටය. මුදලාලි මේසය ළඟ වාඩි වී පොතක් දිග ඇරගෙන නළලට අත ගසාගෙන බර කල්පනාවකය.
මේසය ළඟ වාඩි වී පොතක් දිග ඇරගෙන නළලට අත ගසාගෙන බර කල්පනාවක සිටියේ කව්ද?
මුදලාලි